Serveis Socials continua ajudant en relació amb els servicis d'intermediació hipotecària o mediació familiar
22 d’abril 2020

El departament de Serveis Socials de l'Ajuntament de Sagunt informa que es mantenen els servicis d'intermediació hipotecària i mediació familiar i veïnal. Serveis Socials continua actuant com a intermediari en este servici, prestat per l'Il·lustre Col·legi d'Advocats de València (ICAV), i atenent de manera gratuïta a tots aquells veïns i veïnes que presenten problemes amb el pagament de les seues hipoteques, renda de lloguer o altres problemes de mediació familiar, tal com ha explicat l'alcalde de Sagunt, Darío Moreno, hui en roda de premsa telemàtica.  
  
Donades les circumstàncies de confinament social els usuaris no poden assistir a les cites d'intermediació hipotecària o mediació familiar, però l'ICAV està prestant el servici i atenent per correu electrònic. A més, este servici es fa més necessari actualment a causa de la situació de crisi actual, en la qual moltes famílies tenen problemes amb el pagament d'hipoteques i tenint en compte les mesures de moratòria del pagament d'hipoteques i lloguer aplicades pel govern estatal.  
  
Per això, si alguna persona té dificultats per a pagar la seua hipoteca o lloguer, o necessita resoldre un conflicte familiar o de convivència, ha de posar-se en contacte amb el servici de mediació a través dels següents correus electrònics: hipotecaria@mediacion.icav.es i centromediacion@mediacion.icav.es. A més per a resoldre qualsevol dubte Serveis Socials atén a través del telèfon 96 265 58 82.  

  

![](/es-va/Actualidad/PublishingImages/2020/82c_hipotecas val.jpg)  
  
  
  
  

*   [](http://www.facebook.com/sharer.php?u=https://aytosagunto.es/va/actualitat/serveis-socials-continua-ajudant-en-relacio-amb-els-servicis-d-intermediacio-hipotecaria-o-mediacio-familiar/ "Facebook")
*   [](http://twitter.com/share?url=https://aytosagunto.es/va/actualitat/serveis-socials-continua-ajudant-en-relacio-amb-els-servicis-d-intermediacio-hipotecaria-o-mediacio-familiar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/serveis-socials-continua-ajudant-en-relacio-amb-els-servicis-d-intermediacio-hipotecaria-o-mediacio-familiar/ "Linked In")
*   [](mailto:?body=https://aytosagunto.es/va/actualitat/serveis-socials-continua-ajudant-en-relacio-amb-els-servicis-d-intermediacio-hipotecaria-o-mediacio-familiar/)